****

**ΕΠΙΣΚΕΨΗ ΕΚΠΑΙΔΕΥΤΙΚΩΝ ΤΟΥ 11ου ΔΗΜ. ΣΧΟΛΕΙΟΥ ΠΤΟΛ/ΔΑΣ ΣΤΗΝ ΠΟΛΩΝΙΑ**

 Στο πλαίσιο του προγράμματος ERASMUS+, εκπαιδευτικοί του 11ου Δημ. Σχολείου Πτολ/δας επισκέφθηκαν, από 21/10/2019 έως 25/10/2019, το Κατοβίτσε της Πολωνίας και συγκεκριμένα το σχολείο Szkola Podstawowa nr 34 im. Mikolaja Kopernika. Εκεί συναντήθηκαν με τους άλλους εταίρους του προγράμματος(Πολωνία, Ολλανδία, Ιρλανδία, Τουρκία), οργανώθηκαν οι δράσεις για την υλοποίηση του προγράμματος, τη διετία 2019-21 και οι Έλληνες εκπαιδευτικοί τους ενημέρωσαν για τις δράσεις που έχουν ήδη πραγματοποιηθεί στο σχολείο μας. Κατά την παραμονή τους στο σχολείο, οι Έλληνες εκπαιδευτικοί δίδαξαν και παρουσίασαν στους Πολωνούς μαθητές τα εθνικά μας μνημεία, που προστατεύονται από την UNESCO και ταυτόχρονα, παρακολούθησαν ενημερωτικό σεμινάριο για τα μνημεία πολιτιστικής κληρονομιάς της περιοχής, συμμετείχαν σε δύο εκπαιδευτικά εργαστήρια και πήραν μία γεύση από το εκπαιδευτικό σύστημα της Πολωνίας. Στο πλαίσιο της γνωριμίας με την ιστορία και την κουλτούρα της χώρας υποδοχής, οργανώθηκε επίσκεψη στην ιστορική και γραφική Κρακοβία, στο στρατόπεδο συγκέντρωσης Άουσβιτς και στo Wraclow, πρωτεύουσα της ευρύτερης περιοχής.

 